ประกาศสำนักงานมาตรฐานผลิตภัณฑ์อุตสาหกรรมประกาศสำนักงานมาตรฐานผลิตภัณฑ์อุตสาหกรรมเรื่องการจัดระบบข้อมูลข่าวสารส่วนบุคคล ตามมาตรา ๒๓ (๓)แห่งพระราชบัญญัติข้อมูลข่าวสารของราชการพ.ศ. ๒๕๔๐---------------------------- เพื่อปฏิบัติให้เป็นไปตามมาตรา๒๓ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล โดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ สำนักงานมาตรฐานผลิตภัณฑ์อุตสาหกรรมได้จัดระบบข้อมูลข่าวสารส่วนบุคคลของสำนักงานมาตรฐานผลิตภัณฑ์อุตสาหกรรมตามพระราชบัญญัติข้อมูลข่าวสารของราชการ พ.ศ. ๒๕๔๐ ดังนี้ ข้อ๑ ประเภทของบุคคลที่สำนักงานมาตรฐานผลิตภัณฑ์อุตสาหกรรมจัดเก็บข้อมูลไว้ ได้แก่ ข้าราชการ ลูกจ้างประจำ ลูกจ้างชั่วคราวและข้าราชการบำนาญ โดยเก็บข้อมูลตลอดอายุการทำงานในสำนักงานมาตรฐานผลิตภัณฑ์อุตสาหกรรมรวมถึงการรับบำเหน็จบำนาญ ข้อ๒ ประเภทของระบบข้อมูลข่าวสารส่วนบุคคล ๒.๑ระบบข้อมูลประวัติต่าง ๆ ประกอบด้วย ๒.๑.๑ชื่อ ชื่อสกุล วันเดือนปีเกิด เลขประจำตัวประชาชน ภูมิลำเนา หมู่โลหิต ศาสนา ชื่อคู่สมรส ชื่อบิดามารดา และชื่อบุตร ๒.๑.๒ประวัติการบรรจุ การรับโอน การเลื่อนระดับ การปรับชั้น การย้าย ๒.๑.๓ประวัติการดำรงตำแหน่ง และการได้รับเงินเดือน ๒.๑.๔ประวัติการศึกษา และการศึกษาต่อ ๒.๑.๕ประวัติการฝึกอบรม สัมมนา ประชุม ดูงาน ๒.๑.๖ประวัติการรับ และการคืนเครื่องราชอิสริยาภรณ์ ๒.๑.๗ประวัติการดำเนินการทางวินัย ๒.๑.๘ประวัติการไม่ได้รับเงินเดือน หรือรับเงินเดือนไม่เต็ม ๒.๑.๙ประวัติการปฏิบัติราชการพิเศษ ๒.๒ระบบข้อมูลการลา ข้อ๓ ลักษณะการใช้ข้อมูลตามปกติ ๓.๑ผู้ใช้ ได้แก่ เจ้าหน้าที่ของหน่วยงานการเจ้าหน้าที่ สำนักงานเลขานุการกรม สำนักงานมาตรฐานผลิตภัณฑ์อุตสาหกรรม ผู้บังคับบัญชาตั้งแต่ระดับหัวหน้าฝ่ายขึ้นไปจนถึงรัฐมนตรีเจ้าสังกัดของเจ้าของข้อมูล กองการเจ้าหน้าที่สำนักงานปลัดกระทรวงอุตสาหกรรม และองค์กรที่ทำหน้าที่ดูแลด้านบริหารงานบุคคล ด้านเงินเดือนค่าจ้าง บำเหน็จ บำนาญ และเงินอื่นในลักษณะเดียวกันของข้าราชการและลูกจ้าง และด้านงบประมาณภาครัฐรวมถึงเจ้าหน้าที่ของสำนักงานมาตรฐานผลิตภัณฑ์อุตสาหกรรมผู้ต้องใช้ข้อมูลประวัติบุคคลในการปฏิบัติงานตามปกติของสำนักงานมาตรฐานผลิตภัณฑ์อุตสาหกรรม ๓.๒วัตถุประสงค์ ๓.๒.๑เพื่อประโยชน์ในการบริหารงานบุคคล ได้แก่ การวางแผนอัตรากำลัง การกำหนดตำแหน่ง/ปรับปรุงการกำหนดตำแหน่งการได้รับเงินเดือน/เงินประจำตำแหน่ง การสรรหา การบรรจุ การแต่งตั้งการเลื่อนระดับตำแหน่ง/การปรับชั้น การโอน การย้าย การพัฒนาบุคคลการพิจารณาความดีความชอบ การลงโทษทางวินัย การขอรับพระราชทานเครื่องราชอิสริยาภรณ์ การพิจารณาข้าราชการและลูกจ้างประจำดีเด่นประจำปีและการจัดทำฐานข้อมูลประวัติบุคคล ๓.๒.๒เพื่อประโยชน์ในการบริหารด้านค่าตอบแทนสวัสดิการและประโยชน์เกื้อกูล ตลอดจนการควบคุมค่าใช้จ่ายด้านบุคคลภาครัฐ ๓.๒.๓เพื่อใช้ในการปฏิบัติงานตามปกติของสำนักงานมาตรฐานผลิตภัณฑ์อุตสาหกรรม ข้อ๔ วิธีการขอตรวจดูหรือขอสำเนาข้อมูลข่าวสารส่วนบุคคล นอกจากการใช้ข้อมูลตามปกติวิธีการขอตรวจดูหรือขอสำเนาข้อมูลข่าวสารส่วนบุคคลตามประกาศนี้ ให้ดำเนินการดังนี้ ๔.๑กรณีเจ้าของข้อมูลเป็นข้าราชการ/ลูกจ้างประจำ/ลูกจ้างชั่วคราวในขณะขอข้อมูลประสงค์จะขอตรวจดูหรือคัดประวัติข้อมูลของตนเองดำเนินการดังนี้ ๔.๑.๑เจ้าของข้อมูลติดต่อหน่วยงานการเจ้าหน้าที่ด้วยตนเองเพื่อขอตรวจดูหรือขอคัดประวัติข้อมูลของตนเอง ๔.๑.๒การดำเนินการดังกล่าวจะกระทำภายในบริเวณที่หน่วยงานการเจ้าหน้าที่จัดให้และไม่สามารถให้ยืมประวัติข้อมูลของตนเองออกไปภายนอกหน่วยงานการเจ้าหน้าที่ได้ ๔.๒กรณีเจ้าของข้อมูลเป็นข้าราชการ/ลูกจ้างประจำ/ลูกจ้างชั่วคราวในขณะขอข้อมูลประสงค์จะขอสำเนาหรือขอสำเนาที่มีคำรับรองถูกต้องของข้อมูลให้จัดทำคำขอเป็นหนังสือระบุความประสงค์ในการขอข้อมูล โดยดำเนินการ ดังนี้ ๔.๒.๑เจ้าของข้อมูลยื่นคำขอต่อผู้บังคับบัญชาตามลำดับเว้นแต่ผู้ขอข้อมูลเป็นผู้ดำรงตำแหน่งหัวหน้าหน่วยงานที่ไม่สังกัดกองหรือหัวหน้าหน่วยงานระดับกองขึ้นไป ๔.๒.๒ส่งเรื่องให้สำนักงานเลขานุการกรม เพื่อให้หน่วยงานการเจ้าหน้าที่ดำเนินการ ๔.๒.๓เจ้าของข้อมูลติดต่อหน่วยงานการเจ้าหน้าที่ด้วยตนเอง พร้อมแสดงหลักฐานประจำตัวของเจ้าของข้อมูลในกรณีที่เจ้าหน้าที่ร้องขอเพื่อขอรับสำเนาหรือสำเนาที่มีคำรับรองถูกต้องของข้อมูล ๔.๓กรณีเจ้าของข้อมูล เป็นข้าราชการบำนาญ หรือเคยเป็นข้าราชการ ลูกจ้างประจำ ลูกจ้างชั่วคราวประสงค์จะขอตรวจดูหรือขอสำเนาหรือขอสำเนาที่มีคำรับรองถูกต้องของข้อมูล ดำเนินการ ดังนี้ ๔.๓.๑เจ้าของข้อมูลหรือผู้กระทำการแทน ตามมาตรา ๒๕ แห่งพระราชบัญญัติข้อมูลข่าวสารของราชการ พ.ศ. ๒๕๔๐ยื่นคำขอเป็นหนังสือต่อสำนักงานเลขานุการกรม พร้อมสำเนาหลักฐานประจำตัวของเจ้าของข้อมูลและหรือสำเนาหลักฐานการมีสิทธิดำเนินการแทน ตามมาตรา ๒๕ แห่งพระราชบัญญัติข้อมูลข่าวสารของราชการพ.ศ. ๒๕๔๐ โดยระบุความประสงค์ในการขอตรวจดูหรือขอสำเนาหรือขอสำเนาที่มีคำรับรองถูกต้องของข้อมูล ๔.๓.๒สำนักงานเลขานุการกรม ส่งเรื่องให้หน่วยงานการเจ้าหน้าที่ดำเนินการ ๔.๓.๓เจ้าของข้อมูลหรือผู้กระทำการแทนติดต่อหน่วยงานการเจ้าหน้าที่ด้วยตนเอง พร้อมแสดงหลักฐานประจำตัวของเจ้าของข้อมูลและหรือแสดงหลักฐานการมีสิทธิดำเนินการแทนเพื่อขอตรวจดูหรือขอรับสำเนาหรือสำเนาที่มีคำรับรองถูกต้องของข้อมูล ทั้งนี้กรณีที่เป็นข้อมูลข่าวสารส่วนบุคคลของลูกจ้างชั่วคราวมีระยะเวลาการจัดเก็บไม่เกินหนึ่งปีนับแต่วันพ้นจากราชการ ๔.๔กรณีที่ขอข้อมูลโดยหน่วยงานของรัฐหรือผู้อื่น ตามมาตรา ๒๔ แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้เป็นอำนาจของคณะกรรมการข้อมูลข่าวสารของสำนักงานมาตรฐานผลิตภัณฑ์อุตสาหกรรมพิจารณา ข้อ๕ วิธีการขอให้แก้ไขเปลี่ยนแปลงข้อมูลข่าวสารส่วนบุคคลตามประกาศนี้ดำเนินการ ดังนี้ ๕.๑กรณีเจ้าของข้อมูลเป็นข้าราชการ/ลูกจ้างประจำ/ลูกจ้างชั่วคราวในขณะขอให้แก้ไขเปลี่ยนแปลงข้อมูลให้จัดทำคำขอเป็นหนังสือระบุความประสงค์ในการขอข้อมูล โดยดำเนินการ ดังนี้ ๕.๑.๑เจ้าของข้อมูลเป็นผู้ขอแก้ไขเปลี่ยนแปลงข้อมูล โดยยื่นคำขอพร้อมแนบสำเนาหลักฐานที่เกี่ยวข้องที่มีคำรับรองถูกต้องของข้อมูลจากเจ้าของข้อมูลแล้วผ่านผู้บังคับบัญชาตามลำดับเว้นแต่ผู้ขอแก้ไขเปลี่ยนแปลงข้อมูลเป็นผู้ดำรงตำแหน่งหัวหน้าหน่วยงานที่ไม่สังกัดกองหรือหัวหน้าหน่วยงานระดับกองขึ้นไป ๕.๑.๒ส่งเรื่องให้สำนักงานเลขานุการกรม เพื่อให้หน่วยงานการเจ้าหน้าที่ดำเนินการ ๕.๑.๓เจ้าหน้าที่หน่วยงานการเจ้าหน้าที่ สำนักงานเลขานุการกรม ผู้รับผิดชอบ/ผู้ใช้ข้อมูลตามปกติ เป็นผู้แก้ไขเปลี่ยนแปลงข้อมูล ๕.๒กรณีเจ้าของข้อมูลเป็นข้าราชการบำนาญ ดำเนินการ ดังนี้ ๕.๒.๑เจ้าของข้อมูลหรือผู้กระทำการแทน ตามมาตรา ๒๕ แห่งพระราชบัญญัติข้อมูลข่าวสารของราชการ พ.ศ. ๒๕๔๐ยื่นคำขอเป็นหนังสือต่อสำนักงานเลขานุการกรม โดยระบุความประสงค์ในการขอให้แก้ไขเปลี่ยนแปลงข้อมูลข่าวสารส่วนบุคคลของเจ้าของข้อมูลพร้อมแนบสำเนาหลักฐานที่เกี่ยวข้องที่มีคำรับรองถูกต้องของข้อมูลจากเจ้าของข้อมูลหรือผู้กระทำการแทนแล้ว ดังนี้ ๕.๒.๑.๑สำเนาหลักฐานประจำตัวของเจ้าของข้อมูล และหรือสำเนาหลักฐานการมีสิทธิดำเนินการแทน ตามมาตรา ๒๕แห่งพระราชบัญญัติข้อมูลข่าวสารของราชการ พ.ศ. ๒๕๔๐ ๕.๒.๑.๒สำเนาหลักฐานที่เกี่ยวข้องกับการขอให้แก้ไขเปลี่ยนแปลงข้อมูลหรือหลักฐานที่ออกให้โดยเจ้าหน้าที่ของรัฐที่มีหน้าที่จัดทำเอกสารดังกล่าว ๕.๒.๒ สำนักงานเลขานุการกรม ส่งเรื่องให้หน่วยงานการเจ้าหน้าที่ดำเนินการ ๕.๒.๓เจ้าของข้อมูลหรือผู้กระทำการแทนติดต่อหน่วยงานการเจ้าหน้าที่ด้วยตนเอง พร้อมแสดงหลักฐานประจำตัวของเจ้าของข้อมูลและหรือแสดงหลักฐานการมีสิทธิดำเนินการแทน เพื่อขอให้แก้ไขเปลี่ยนแปลงข้อมูลโดยนำต้นฉบับเอกสารที่เกี่ยวข้องดังกล่าวมาแสดงประกอบการพิจารณาด้วย ๕.๒.๔เจ้าหน้าที่หน่วยงานการเจ้าหน้าที่ สำนักงานเลขานุการกรม ผู้รับผิดชอบ/ผู้ใช้ข้อมูลตามปกติเป็นผู้แก้ไขเปลี่ยนแปลงข้อมูลในกรณีที่มีความเห็นไม่แก้ไขเปลี่ยนแปลงข้อมูลให้เสนอความเห็นผ่านผู้บังคับบัญชาตามลำดับจนถึงเลขาธิการสำนักงานมาตรฐานผลิตภัณฑ์อุตสาหกรรมหรือผู้ที่ได้รับมอบหมายพิจารณาและให้แจ้งผลการพิจารณาให้ผู้ขอแก้ไขเปลี่ยนแปลงข้อมูลทราบโดยไม่ชักช้า ข้อ๖ แหล่งที่มาของข้อมูล ๖.๑บุคคลผู้เป็นเจ้าของข้อมูลข่าวสารส่วนบุคคล รวมถึงผู้กระทำการแทน ตามมาตรา ๒๕ แห่งพระราชบัญญัติข้อมูลข่าวสารของราชการ พ.ศ.๒๕๔๐ ๖.๒หน่วยงานการเจ้าหน้าที่ที่ทำหน้าที่ในการจัดทำข้อมูลบุคคล ๖.๓หน่วยงานที่เกี่ยวข้องกับข้อมูลข่าวสารส่วนบุคคลของเจ้าหน้าที่ในหน่วยงานที่ต้องจัดเก็บตามข้อ ๒ ประกาศณ วันที่ ๔ มกราคม พ.ศ. ๒๕๔๕ เชิดพงษ์ สิริวิชช์ เลขาธิการสำนักงานมาตรฐานผลิตภัณฑ์อุตสาหกรรม[รก.๒๕๔๕/๔๑ง/๑๐/๒๑ พฤษภาคม ๒๕๔๕] พรพิมล/แก้ไข ๑๔/๐๘/๔๕ B+A (C)